CELEX: 62008TN0152
Language: el
Date: 2008-04-21 00:00:00
Title: Υπόθεση T-152/08: Προσφυγή της 21ης Απριλίου 2008 — Kido Industrial κατά ΓΕΕΑ — Amberes (SCORPIONEXO)

21.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 158/20
            
         Προσφυγή της 21ης Απριλίου 2008 — Kido Industrial κατά ΓΕΕΑ — Amberes (SCORPIONEXO)
   (Υπόθεση T-152/08)
   (2008/C 158/34)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Kido Industrial Ltd (Σεούλ, Δημοκρατία της Κορέας) (εκπρόσωπος: M. Mall, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Amberes S.A.
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ανακληθεί στο σύνολό της η απόφαση του τμήματος προσφυγών R 0287/2007-1 του ΓΕΕΑ και του τμήματος ανακοπών της B 855 728 και
            
         
               —
            
            
               να καταδικάσει την εταιρία Amberes στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Λεκτικό σήμα «SCORPIONEXO» (αίτηση καταχωρίσεως 3 886 249) για προϊόντα των κλάσεων 9 και 28.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Amberes, S.A.
   
      Αντιταχθέν δικαίωμα επί σήματος ή σημείου: Εικονιστικά σήματα ισπανικά (339 142, 499 599, 499 600 και 339 140) και διεθνή (206 436 και 206 437), αποτελούμενα από το σχέδιο ενός σκορπιού και την ένδειξη «ESCORPION», για προϊόντα των κλάσεων 6, 8, 12, 16, 20, 21 και 28, καθώς και 22, 24, 25 και 26, αντίστοιχα. Ισπανικό εικονιστικό σήμα «ESCORPION» (555 764), για προϊόντα της κλάσεως 25. Κοινοτικό λεκτικό σήμα «ESCORPION» (778 217), για προϊόντα των κλάσεων 22, 24, 25 και 26.
   
      Απόφαση του τμήματος ανακοπών: Το τμήμα ανακοπών, το οποίο στηρίχθηκε αποκλειστικά στο προγενέστερο ισπανικό εικονιστικό σήμα 339 142, δέχθηκε την ανακοπή για τα προϊόντα των κλάσεων 9 και 28, αρνούμενο στο σύνολό της την αίτηση καταχωρίσεως για τα προϊόντα αυτά.
   
      Απόφαση του τμήματος προσφυγών: Απορρίπτει την προσφυγή.
   
      Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού (ΕΚ) 40/94 για το κοινοτικό σήμα.